काठमाडौं (अस) । एक्सेल विकास बैंकले रु. १०० अंकित दरका ६० हजार कित्ता साधारण सेयर सर्वसाधारणका लागि २०६४–३–१० बाट निष्कासन गरेको छ । झापाको बिर्तामोडमा रजिष्टर्ड कार्यालय रहेको सो बैंकको हालको चुक्ता पूँजी १ करोड ४० लाख रुपैयाँ रहेको छ । सर्वसाधारणलाई सेयर निष्कासनपश्चात् बैंकको कुल चुक्तापूँजी २ करोड रुपैयाँ पुग्नेछ भने संस्थापक र सर्वसाधारणको लगानी अनुपात क्रमशः ७० र ३० प्रतिशत हुनेछ । सो कम्पनीमा १७ जना संस्थापकहरू रहेका छन् । जसमा उद्योग वाणिज्य महासंघका वर्तमान अध्यक्ष चण्डिराज ढकालका भाइ हेमराज ढकालसमेत गरी तीन जना झापा निवासी रहेका छन् भने बाँकी सबै काठमाडौं निवासी छन् । बैंकको प्रबन्ध सञ्चालकमा राष्ट्रिय वाणिज्य बैंकमा २७ वर्षभन्दा लामो अनुभव भएका खगेन्द्रनाथ शर्मा ढुंगाना रहेका छन् ।
